Koordinatės: 54°45′09″š. pl. 23°29′57″r. ilg.﻿ / ﻿54.7525°š. pl. 23.4992°r. ilg.﻿ / 54.7525; 23.4992

| Kazlų Rūdos Jurgio Dovydaičio viešoji biblioteka |
| --- |
|  |
|  |
| **Įkurta** | 1940 m. |
| **Vieta** | Vytauto g. 21, Kazlų Rūda |
| **Direktorė** | Vilija Šemetienė |
| **Interneto svetainė** | www.kazlurudasvb.lt |

**Kazlų Rūdos Jurgio Dovydaičio viešoji biblioteka** – savivaldybės biudžetinė įstaiga. Bibliotekoje yra Vartotojų aptarnavimo ir informacijos, Dokumentų komplektavimo skyriai, 10 struktūrinių padalinių (filialų) kaimuose. Bibliotekos internetinės svetainės skiltyje „Kraštotyra" pristatomos žymių kraštiečių biografijos.

Istorija
--------

Kazlų Rūdoje viešoji biblioteka pradėjo kurtis XX a. tarpukariu. Tuomet įvairioms draugijoms, organizacijoms priklausė nedidelės bibliotekėlės, knygynai. 1940 m. pabaigoje įsteigta Kazlų Rūdos valsčiaus biblioteka, kai buvo nacionalizuotos įvairių organizacijų bibliotekos: jaunalietuvių, šaulių, Kazlų Rūdos parapijos ir kitų. Šių bibliotekų turėtos knygos buvo konfiskuotos ir perduotos besikuriančiai valstybinei bibliotekai. 1941 m. ši turėjo 2073 knygas.

1950 m. biblioteka tapo rajonine, Kazlų Rūdai gavus miesto teises ir tapus rajono centru. 1962 m. panaikinus Kazlų Rūdos rajoną, biblioteka reorganizuota į Kazlų Rūdos miesto biblioteką, pavaldžią Kapsuko (dabartinės Marijampolės) rajono bibliotekai.

2000 m. įsteigus Kazlų Rūdos savivaldybę, biblioteka tapo Kazlų Rūdos savivaldybės viešąja biblioteka. 2004 m. pradėta diegti Lietuvos integrali bibliotekų informacinė sistema (LIBIS). Įgyvendinant projektą „Bibliotekos pažangai", 2011 m. sukurtos kompiuterizuotos darbo vietos skaitytojams ir darbuotojams visuose struktūriniuose padaliniuose. 2018 m. darbuotojų ir skaitytojų iniciatyva biblioteka pavadinta kraštiečio žinomo tautosakos rinkėjo Jurgio Dovydaičio vardu. 2019 m. duomenimis, bibliotekos paslaugomis naudojosi 25 procentai gyventojų, t. y. 2890 registruotų vartotojų.

Filialai
--------

2021 m. kovą biblioteka turėjo 10 padalinių.

| Foto | Filialas | Adresas | Seniūnija | Informacija |
| --- | --- | --- | --- | --- |
|  | Antanavo filialas | Bagotosios g. 4, Antanavas | Antanavo seniūnija | Įkurta 1945 m. |
|  | Ąžuolų Būdos filialas | Marijampolės g. 22, Ąžuolų Būda | Kazlų Rūdos seniūnija | Įkurta 1952 m. veikia buvusios Ąžuolų Būdos mokyklos pastate. |
|  | Bagotosios filialas | Šilo g. 55, Bagotoji | Kazlų Rūdos seniūnija |  |
|  | Bebruliškės filialas | Aušros g. 2, Bebruliškė | Kazlų Rūdos seniūnija | Įkurta 1956 m. |
|  | Būdos filialas | Liepų g. 2, Būda | Jankų seniūnija |  |
|  | Jankų filialas | Ąžuolų g. 4, Jankai | Jankų seniūnija | Veikia buvusio vaikų darželio pastate. |
|  | Jūrės filialas | Stoties g. 19, Jūrė | Kazlų Rūdos seniūnija | Įkurta 1945 m. |
|  | Kazlų filialas | Medelyno g. 4, Kazlai I | Kazlų Rūdos seniūnija |  |
|  | Plutiškių filialas | Mokyklos g. 5, Plutiškės | Plutiškių seniūnija | Veikia seniūnijos pastate. |
|  | Višakio Rūdos filialas | Ąžuolo g. 1, Višakio Rūda | Kazlų Rūdos seniūnija |  |

XXI a. pradžioje uždarytas Jūrės kaimo (įkurtas 1949 m.) filialas.

Išnašos
-------

1. ↑  *Vadovas*, Kazlų Rūdos savivaldybės viešoji biblioteka. Nuoroda tikrinta 2020-11-07.
2. ↑  Kazlų Rūdos biblioteka. 2018-04-07, Lsvba.lt (tikrinta 2022-03-06).
3. ↑  Kontaktai. Archyvuota kopija 2022-05-18 iš Wayback Machine projekto. 2021-03-31, Kazlurudasvb.lt (2022-04-06).

Nuorodos
--------

* Oficiali svetainė
* Kazlų Rūdos Jurgio Dovydaičio viešoji biblioteka. Kvb.lt (tikrinta 2022-03-06).
* Kazlų Rūdos savivaldybės viešajai bibliotekai suteiktas Jurgio Dovydaičio vardas. 2018-06-05, Suduvosgidas.lt (tikrinta 2022-03-06).